./data/phi0474/phi005/phi0474.phi005.perseus-lat2.xml
M. Tullius Cicero
petita multa est is apud istum praetorem a Q  Opimio; qui adductus est in iudicium, verbo quod, cum esset tribunus plebis, intercessisset contra legem Corneliam, re vera quod in tribunatu dixisset contra alicuius hominis nobilis voluntatem  de quo iudicio si velim dicere omnia, multi appellandi laedendique sint, id quod mihi non est necesse; tantum dicam, paucos homines, ut levissime appellem, adrogantes hoc adiutore Q  Opimium per ludum et iocum fortunis omnibus evertisse